ÅRSMELDING FRIIDRETT 2021

Styret i friidrettsavdelinga har i 2021 hatt følgende sammensetning:

Tor Jarle Bolme (leder), Jan Romundstad, Ola Andreas Skjermo, Bente Svinsås, Laila Eidnes og Bård Nonstad.

Oppmann senior/junior: Tor Jarle Bolme

Oppmann yngres: Ola Andreas Skjermo

AKTIVITET

52 (54 i 2020) seniorer og juniorer har deltatt i terminfestede konkurranser denne sesongen. Til sammen har disse gjennomført 178 (153) starter.

Blant de under 18 år er det 143 (132) starter fordelt på 57 (39) deltakere.

Konkurranseaktiviteten i 2020 gikk drastisk ned pga covid-19 og var omtrent på en tredjedel av i 2019. Deltakelsen i 2021 gikk derimot litt opp fra 2020.

|  |
| --- |
| **SAMMENDRAG KONKURRANSEAKTIVITET** |
| **(antall starter)** |
|  |  |  |  |  |  |  |  |  |  |
| **SENIOR/JUNIOR** | **2021** | **2020** | **2019** | **2018** | **2017** | **2016** | **2015** | **2014** | **2013** |
| **Stafetter** | **0** | **0** | **133** | **135** | **152** | **165** | **145** | **152** | **160** |
| **Banestevner** | **15** | **44** | **45** | **54** | **54** | **56** | **45** | **42** | **59** |
| **Mosjonsløp** | **163** | **109** | **349** | **338** | **321** | **400** | **374** | **355** | **350** |
| **SUM SEN/JUN** | **178** | **153** | **527** | **527** | **527** | **621** | **564** | **549** | **569** |
|  |  |  |  |  |  |  |  |  |  |
| **18 ÅR OG YNGRE** | **143** | **132** | **283** | **258** | **205** | **167** | **254** | **249** | **225** |
|  |  |  |  |  |  |  |  |  |  |
| **TOTAL** | **321** | **285** | **810** | **785** | **732** | **788** | **818** | **798** | **794** |

Det har vært krevende å holde seg fortløpende oppdatert på alle Friidrettsforbundets versjoner for smittevernregler for å få gjennomført treninger og konkurranser på en forsvarlig måte. Det er seniorløpere som har vært mest rammet, det var f eks ikke før på slutten av juni at de kunne konkurrere utenfor egen kommune.

STAFETTER (senior/junior)

Holmenkollstafetten og St Olavsloppet er våre to store kollektive høydepunkter og har vært basisen i vår aktivitet helt siden hhv 1984 og 1988. I årsberetninga for 2020 ble dette skrevet: «Utgår disse også i 2021, kan det få «varige men» for senioroppslutningen vår framover.» Denne bekymringa står fortsatt ved lag.

BANESTEVNER (senior/junior)

Totalt hadde vi 15 (44) resultater på bane i år. Hovedårsaken til den store nedgangen, var at vi i 2020 hadde 21 starter fordelt på 16 forskjellige løpere i de to faste 3.000m-løpene i Ranheimshallen på januar og februar. Disse ble avlyst i år.

Vår beste baneløper denne sesongen, Helge Langen, løp 1.500m på 4,02,34 og 3.000m på 8,47,90 før han ble skadet i oppkjøringen til NM.

LØP UTENFOR BANE (senior/junior)

Mange avlysninger av denne type løp i vårsesongen, men det ble «dobbelt opp» på høsten, så vi hadde 163 starter mot 109 i fjor. Innenfor denne kategorien, ble det oppnådd to bronsemedaljer i NM. Alise Einmo, tok en flott 3. plass i NM Motbakkeløp i Førde og Kristoffer Nordvik, det samme i NM Terrengultra som var innlagt i Molde7topper. Han begynte med løping i 2019, og viste at han behersker denne typen løp svært godt allerede. Han brukte 5,03,55 på 48 tøffe km.

På asfalten var nok Andreas Dalhø Wærnes sin halvmaraton på 1,10,55, vårt beste resultat. Men tar vi alder i betraktning, gjorde Terje Olsen et imponerende comeback etter noen sesonger med skade. Han løp 10km på 36,08 og 1,18,45 på halvmaraton. Begge løpene medførte 2. plasser på Norgesstatistikken i M 55-59.

YNGRES

57 (39) utøvere under 18 år har i deltatt i konkurranser. Disse har vært med i 143 (132) starter.

Blant mange gode prestasjoner, tar vi med mesterskapskapsresultatene. Mali Eidnes Bakken (J18/19) tok sølv på 2.000m hinder og ble nr 5 på 3.000m i UM. Hun perset på begge distansene. I samme mesterskap ble Erik Løfald (G18/19) nr 16 på 3.000m på 8,52,68 (ny pers) og nr 4 på 2.000m hinder. I G15 ble Olav Fugelsøy nr 5 på 2.000m og nr 15 på 800m på 2,09,03 (ny pers). Magnus Øyen (G14), deltok på Sør-Trøndelag sitt lag i Lerøylekene. Han ble nr 1 på 1.500m og nr 2 på 600m og på 1.000m kappgang (!).

Plasseringer blant de 10 beste på Norgesstatistikken for 2021 (bane):

Erik Løfald nr 4 på 2.000m hinder på 6,15,45 i G18/19.

Mali Eidnes Bakken nr 2 på 2.000m hinder på 7,06,73 og nr 8 på 3.000m på 10,09,04 i J18/19 år.

Olav Fugelsøy (G15) nr 6 på 2.000m med 5,57,68 og nr 9 på 3.000 på 9,38,70.

Magnus Øyen (G14) nr 5, nr 3, nr 3 og nr 1 på hhv 600m (1,28,69), 800m (2,03,71), 1.500m (4,15,40) og 3.000m (9,04,48).

Sebastian Børset (G14) nr 5 på 3.000m (10,05,37).

Hinder for juniorer arrangeres nesten bare i UM. Det kan også nevnes at for G14 er det få konkurranser på 1.500 og 3.000m. 600m er hoveddistansen for disse.

Utenfor bane har vi følgende blant de 10 beste på Norgesstatistikkene på 5 km:

Erik Løfald 15,38 nr 8 i G18-19 år. Mali Eidnes Bakken 17,58 nr 5 i J18-19 år og Magnus Øyen 16,14 nr 3.

Ingen stafetter for de yngre lot seg gjennomføre.

EGNE ARRANGEMENT

Det har vært svært krevende å få gjennomført våre arrangementer. Smittevernreglene endret seg gjennom hele sesongen, og arrangementene måtte til enhver tid tilpasses nye smittevernprotokoller. Vi vil takke kommuneoverlegen for et utmerket samarbeid for å få gjennomført disse:

30.04. Rindal Løpskarusell nr 1 (Lilj-Lina, fellestart & aleneløp)

13.06. Trollheimsløpet

18.06. Rindal Løpskarusell nr 2 (Tjønna rundt, fellestart & aleneløp

20.08. Terrengløp Skogsletta (aleneløp + fellesstart)

27.08. KM Terrengløp

19.09. Lina Roindt

01.11. KM Trekamp

Trollheimsløpet: Totalt 134 (132) deltok, fordelt på 88 (69) i trimklassen og 46 (62) i konkurranseklassene. Vi merker en økning i interessen for den lengste løypa om Elshaug/Landsem i trimklassen. Pga koronaregler: Geografisk begrensning for konkurranseløpere over 20 år.

Lina Roindt: 216 (218) fordelt på 193 (194) i trimklassen og 24 (25) i konkurranseklassene. Nok en gang stor oppslutning i skolecupen, 36,3% av elevene fra 5. til 10. klasse deltok. 8. klasse vant cupen med ei fantastisk oppslutning på 69,6%. Men de ble pustet i nakken av 6. klasse som ville med en elev mer, ha hatt akkurat like høy oppslutning.

Klubbmesterskap i terrengløp: 21 deltagere mot 29 i fjor.

Klubbmesterskapet i trekamp i Rindalshallen. 33 (25) deltagere i alderen 7-14 år deltok.

Rindal Løpskarusell, ble arrangert for niende gang og har blitt en berettiget tradisjon. I år ble alle tre arrangert både som fellesstart og alene. Svært godt oppmøte på Litj-lina, men for lavt i Tjønna Roindt og på Skogsletta.

# RESULTATOPPSUMMERING

Komplett resultatoppsummering er lagt ut på klubbens hjemmesider.

**SLUTNING**

Til slutt vil vi takke for god hjelp og støtte gjennom sesongen. Spesielt til alle komiteene som har møtt opp ved arrangementene. Takk til alle små og store samarbeidspartnere, og spesielt våre hovedsamarbeidspartnere Rindal Sparebank, Rindalslist AS, Svorka Energi AS, Olav Thon Gruppen og Rindal Kommune.

For friidrettsstyret

Tor Jarle Bolme

|  |
| --- |
| **SAMARBEIDSPARTNERE RINDAL IL FRIIDRETT** |
| **GENERALSPONSOR** | **HOVEDSAMARBEIDSPARTNER** |
|  |  |
| **PARTNERE:** |
|  |  |  |